ddrg/super_eurlex huggingface dataset:
(4)

4. juulil 2019 saatis ICAO riikidele kirja AS8/2.1–19/48, et teavitada liikmesriike, et 17. lisa („Lennundusjulgestus“) 17. muudatusettepanek esitatakse ICAO nõukogule vastuvõtmiseks 18.–29. novembril 2019 toimuval 218. istungil ja seda kavatsetakse hakata kohaldama 2020. aasta juulis. 17. lisa 17. muudatusettepanek hõlmab uusi või läbivaadatud sätteid, mis käsitlevad nõrkuste hindamist, teabe jagamist riikide ja sidusrühmade vahel, koolitusprogramme ja sertifitseerimissüsteeme, juurdepääsukontrolli, töötajate taustakontrolli ja muid redaktsioonilisi muudatusi. Riikidele saadetud kirjaga AS8/2.1–19/48 algatati ICAO liikmesriikide konsultatsioonietapp 17. lisa 17. muudatusettepaneku osas ja see etapp lõppes 4. oktoobril 2019.
Kohaldatav üksnes selliste reoveevoogude puhul, kus fosfori üldsisaldus on suur (nt üle 50 mg/l) ja mille voolukiirus on märkimisväärne.

f

Reovee kasutamine maapinnale laotamiseks

Sobivalt puhastatud reovett kasutatakse maapinnale laotamiseks, et saada kasu selles sisalduvatest toitainetest ja/või veest.
(3)

Euroopa Parlamendi ja nõukogu määruses (EL) nr 1380/2013 (2) on sätestatud, et liit tagab selle, et püügitegevus ja vesiviljelus on keskkonna seisukohast pikaajaliselt jätkusuutlikud ning neid majandatakse sellisel viisil, mis on kooskõlas majandusliku, sotsiaalse ja tööhõivealase kasu saavutamise ja toiduvarude kättesaadavuse toetamise eesmärkidega. Samuti on selles sätestatud, et liit kohaldab kalapüügi majandamise suhtes ettevaatusprintsiibil põhinevat lähenemisviisi ning ühise kalanduspoliitika eesmärk on tagada, et mere bioloogiliste elusressursside kasutamise kaudu taastatakse ja hoitakse püütavate liikide populatsioonid tasemel, mis ületab maksimaalse jätkusuutliku saagikuse saamiseks vajalikke tasemeid. Lisaks on selles sätestatud, et liit võtab parimate kättesaadavate teaduslike nõuannete põhjal kalavarude kaitse- ja majandamismeetmed, toetab teaduslike nõuannete ja teadmiste edasiarendamist, kaotab järk-järgult tagasiheite ja edendab püügimeetodeid, mis aitavad kaasa selektiivsemale kalapüügile, soovimatu saagi võimalikult suurele vältimisele ja vähendamisele ning sellisele kalapüügile, millel on väike mõju mereökosüsteemile ja kalavarudele. Peale selle on määruses (EL) nr 1380/2013 konkreetselt sätestatud, et liit kohaldab neid eesmärke ja põhimõtteid oma kalandusalastes välissuhetes. Protokoll on nende eesmärkidega kooskõlas.
(6)

IMO dokumentide rakendamise allkomitee („allkomitee“) tuletas oma 5. istungjärgul meelde, et eelmisel istungjärgul moodustati laevade ühtlustatud ülevaatuste ja tunnistuste andmise süsteemil (HSSC) põhinevate suuniste läbivaatamise sidepidamisrühm ja koostati IMO õigusaktide rakendamise koodeksi kohaste kohustuste mittetäielik loetelu, et jätkata ülevaatuse suuniste ajakohastamist selliselt, et lisada nõuded, mis tulenevad muudatuste tegemisest asjaomastes IMO õigusaktides, mis jõustuvad enne 31. detsembrit 2019 (kaasa arvatud), eesmärgiga esitada muudetud ülevaatuse suuniste kavand assamblee 31. istungjärgule vastuvõtmiseks. Meresõiduohutuse komitee andis oma 101. istungjärgul loa, et allkomitee esitaks oma töö tulemused otse assamblee 31. istungjärgule vastuvõtmiseks. Oma 6. istungjärgul nõustus allkomitee esitama muudetud ülevaatuse suuniste kavandi assamblee 31. istungjärgule kaalumiseks ja vastuvõtmiseks.
— Valged lahtrid: andmete esitamine on kohustuslik. — Hallid lahtrid: andmete esitamine on vabatahtlik — Andmete esitamine on vabatahtlik.
7.

Tööprogrammi rakendamisel peavad komisjon ja liikmesriigid toime tulema keeruka olukorraga, mis tuleneb omavahelisest sõltuvusest, muutujatest ja prognoosidest. Kavandamisel juhindutakse tolli mitmeaastases strateegiakavas esitatud põhimõtetest. Projektid viiakse ellu mitmes etapis, alates ettevalmistamisest ja väljaarendamisest kuni ülesehitamise, katsetamise, ülemineku ja lõpliku kasutuselevõtuni. Komisjoni ja liikmesriikide roll neis etappides sõltub süsteemi ja selle osade või teenuste olemusest ja arhitektuuri, nagu on kirjeldatud tolli mitmeaastase strateegiakava üksikasjalikes projektidokumentides. Vajaduse korral määrab komisjon tihedas koostöös liikmesriikidega kindlaks ühised tehnilised kirjeldused (mille liikmesriigid läbi vaatavad), et need lõplikult vormistada 24 kuud enne elektroonilise süsteemi kasutuselevõtu sihtkuupäeva. Liikmesriigid ja komisjon peaksid samuti tagama, et ettevõtjad on õigel ajal saanud tehnilise teabe, mida neil on vaja oma elektrooniliste süsteemide ajakohastamiseks ja määrusega (EL) nr 952/2013 ette nähtud uute või ajakohastatud elektrooniliste süsteemidega liitumiseks. Kui muudatuse ulatus ja laad seda nõuab, tuleb kõigist muudatustest ettevõtjatele teatada 12–24 kuud enne konkreetse süsteemi kasutuselevõttu, et ettevõtjad saaksid oma süsteeme ja liideseid kavandada ja kohandada. Väikeste muudatuste korral võib see ajavahemik olla lühem. Liikmesriigid ja vajaduse korral ka komisjon osalevad süsteemide väljaarendamises ja kasutuselevõtus kooskõlas süsteemide jaoks kindlaks määratud arhitektuuri ja tehniliste kirjeldustega. Tegevus toimub vastavalt tööprogrammis märgitud vahe-eesmärkidele ja kuupäevadele. Komisjon ja liikmesriigid teevad koostööd ka ettevõtjate ja teiste sidusrühmadega. Ettevõtjad peavad astuma vajalikke samme, et suuta kasutada süsteeme pärast seda, kui need on kasutusele võetud; nad peavad seda suutma vähemalt käesolevas tööprogrammis kehtestatud lõppkuupäevadeks või, kui see on asjakohane, kuupäevadeks, mille on kehtestanud liikmesriigid oma riikliku kava osana.
b)

Määruse (EL) nr 1163/2014 (EKP/2014/41) artikli 10 lõike 3 punktis ba, bb või bc osutatud asjaomase aruandekuupäeva koguvara määratakse, agregeerides järelevalve alla kuuluva grupi poolt osalevas liikmesriigis asutatud kõikide järelevalve alla kuuluvate üksuste seadusega nõutavates finantsaruannetes esitatud koguvara, kui see on kättesaadav, või agrereerides koguvara, mis on esitatud asjaomastes aruandluskogumi(te)s, mida kasutavad järelevalve alla kuuluvad üksused või tasu maksev krediidiasutuste grupp grupi tasandil konsolideeritud aruandluses. Topeltarvestuse vältimiseks võib tasuvõlgnik kõrvale jätta grupisisesed positsioonid järelevalve alla kuuluva grupi osalevas liikmesriigis asutatud järelevalve alla kuuluvate üksuste vahel. Agregeerimises tuleb kajastada järelevalve alla kuuluva grupi emaettevõtja konsolideeritud finantsaruannetes kajastatud firmaväärtust; soovi korral võib firmaväärtuse välja jätta mitteosalevates liikmesriikides ja kolmandates riikides asutatud tütarettevõtjatele omistatud osas. Kui tasuvõlgnik kasutab seadusega nõutavaid finantsaruandeid, peab audiitor kinnitama, et koguvara vastab üksikute järelevalve alla kuuluvate üksuste auditeeritud seadusega nõutavates finantsaruannetes esitatud koguvarale. Kui tasuvõlgnik kasutab aruandluskogumit, peab audiitor kinnitama iga-aastaste järelevalvetasude arvutamisel kasutatud koguvara, kohaselt kontrollides kasutatud aruandluskogumeid. Kõikidel juhtudel peab audiitor kinnitama, et agregeerimine ei kaldu kõrvale käesolevas otsuses sätestatud korrast ja et tasuvõlgniku teostatud arvutus vastab tasu maksvate üksuste grupi konsolideeritud raamatupidamises kasutatavale raamatupidamismeetodile.
(1)

Juunis 2017 ja juunis 2018 leidis nõukogu kooskõlas aluslepingu artikli 121 lõikega 4, et Rumeenias ilmnes vastavalt 2016. ja 2017. aastal märkimisväärne kõrvalekalle keskpika perioodi eelarve-eesmärgist ja selle saavutamiseks nõutavast kohandamiskavast. Kindlaks tehtud märkimisväärsete kõrvalekallete tõttu esitas nõukogu 16. juunil 2017 (2) ja 22. juunil 2018 (3) Rumeeniale soovitused võtta vajalikud meetmed, et kõrvalekalded korrigeerida. Seejärel leidis nõukogu, et Rumeenia ei olnud võtnud kõnealuste soovituste järgimiseks tõhusaid meetmeid, ja esitas vastavalt 5. detsembril 2017 (4) ja 4. detsembril 2018 (5) muudetud soovitused. Seejärel leidis nõukogu, et Rumeenia ei olnud võtnud ka nende muudetud soovituste järgimiseks tõhusaid meetmeid.
(7)

Lisaks on määruse (EL) 2017/852 artikli 10 lõigetes 1, 4 ja 6 sätestatud, et liidus on hambaamalgaami lubatud kasutada üksnes valmis doseeritult kapseldatud kujul, et hambaravikabinetid, kus kasutatakse hambaamalgaami või eemaldatakse amalgaamist hambatäidiseid või selliste täidistega hambaid, peavad olema varustatud amalgaamiseparaatoritega ja et hambaarstid peavad tagama, et nende amalgaamijäätmeid, sealhulgas amalgaamijääke, -osakesi ning hambatäidiseid ja hambaid või nende osi, mis on saastunud hambaamalgaamiga, käitlevad ja koguvad volitatud jäätmekäitlusasutused või -ettevõtted.
(12)

Jaemüügimaksu seadusega kehtestati maks, millel on järgmised põhitunnused: a) toidukaupade jaemüüjate kogu käibe (sh muude kui toidukaupade müügi käive) suhtes kehtib 2,5 % maks; b) kui vähemalt 25 % nende käibest moodustab toidukaupade müük lõpptarbijaile; c) kui nad tegutsevad vähemalt 15 %-s kõikidest Slovakkia halduspiirkondadest; d) mis puutub jaemüügimaksu kohaldamise tingimustele vastamisse, siis käsitatakse frantsiisivõtjate ja kaubandusliitude liikmeid/sidusettevõtjaid maksumaksjate eriliigina; e) maksust on vabastatud järgmised jaemüüjad: 1) väikesed ja keskmise suurusega ettevõtjad, nagu on määratletud komisjoni määruses (EL) nr 651/2014 (4); 2) toitlustuskohad; 3) jaemüüjad, kes on toidukaupade tootjad või toidukaupade tootjate sidusettevõtted, kelle netokäibest vähemalt 80 % moodustab enda toodetud toidukaupade müük lõpptarbijaile; 4) jaemüüjad, kelle käibest vähemalt 80 % moodustab ühe kategooria toidukaupade müük; 5) jaemüüjad, kellelt nõutava maksu suurus ei ületa 5 000 eurot kvartalis; f) maksubaas ei hõlma selliste jaemüüjate puhaskäivet, mis asuvad: 1) kõige vähem arenenud piirkondades ja milles on kuni kümme töötajat; 2) omavalitsusüksuses, kus on kuni kolm lõpptarbijatele toidukaupu müüvat kauplust.
(4)

Kuna kavandataval otsusel, kui see vastu võetakse, on õiguslik toime, sest konventsiooniosalised peavad võtma meetmeid selle rakendamiseks riiklikul või piirkondlikul või mõlemal tasandil, on asjakohane määrata kindlaks liidu nimel COP3 käigus võetav seisukoht.
Artikkel 9

Kolmandate riikide osalemine

1. Ilma et see piiraks liidu sõltumatust otsuste tegemisel ja tema ühtset institutsioonilist raamistikku, võib kolmandaid riike kutsuda üles panustama EUAM RCAsse tingimusel, et nad katavad oma isikkoosseisu lähetamise kulud, sealhulgas töötasud, täieulatusliku üldkindlustuse, päevarahad ja sõidukulud Kesk-Aafrika Vabariiki ja sealt tagasi, ning osalevad asjakohasel viisil EUAM RCA jooksvate kulude katmises.
(7)

Kui 39. istungil osalevad Ida-Euroopa, Kaukaasia ja Kesk-Aasia riikidest lepinguosalised teatavad, et protokolli artikli 3a muutmise ettepanek on kasulik, peaks liidu seisukoht täitevorgani 39. istungil olema seda ettepanekut toetada. Kui need lepinguosalised ei teata, et protokolli artikli 3a muutmise ettepanek on kasulik, peaks liidu seisukoht olema paluda Ameerika Ühendriikidel oma ettepanek tagasi võtta, ning kui Ameerika Ühendriigid seda tagasi ei võta, peaks liidul olema võimalik ettepaneku vastu olla,
(3)

Euroopa Parlamendi ja nõukogu määrusega (EL) 2017/2394 (2) kehtestatakse tingimused, mille alusel teevad liidu tarbijakaitsealaste õigusaktide täitmise tagamise eest vastutavad pädevad asutused üksteise ja komisjoniga koostööd ning kooskõlastavad tegevusi. Määruse artiklis 35 on sätestatud, et komisjon loob elektroonilise andmebaasi kogu kõnealuse määruse kohase suhtluse jaoks pädevate asutuste, ühtsete kontaktasutuste ja komisjoni vahel ning haldab seda. Lisaks on sätestatud, et teavet, mille on edastanud üksused, kellel on õigus anda välishoiatusi artikli 27 kohaselt, säilitatakse ja töödeldakse elektroonilises andmebaasis. Peale selle on kõnealuse määruse artikli 23 lõikes 3 sätestatud, et Euroopa Pangandusjärelevalve osaleb teatavatel juhtudel vaatleja rollis ja seega peaks Euroopa Pangandusjärelevalvel olema sel juhul juurdepääs elektroonilisele andmebaasile, et võimaldada asjaomase suhtluse jälgimist.
(2)

Määruse (EL) 2017/2394 artiklis 35 on sätestatud, et komisjon peab looma pädevate asutuste, ühtsete kontaktasutuste ja komisjoni vahel kogu kõnealuse määruse kohaselt toimuva teabevahetuse jaoks elektroonilise andmebaasi ning seda haldama. Pädevatel asutustel, ühtsetel kontaktasutustel ja komisjonil peab olema andmebaasile otsejuurdepääs. Kõnealuse määruse artikli 35 kohaselt tuleb välishoiatusi andvate üksuste esitatud teavet säilitada ja töödelda samas andmebaasis, kuid neil üksustel ei tohi olla andmebaasile juurdepääsu. Kui Euroopa Pangandusjärelevalve kutsutakse vastavalt kõnealuse määruse artikli 23 lõikele 3 osalema vaatleja rollis, peab tal olema võimalik pääseda elektroonilisele andmebaasile juurde ainult sel konkreetsel otstarbel, et ta saaks asjaomast teabevahetust jälgida.
Märkuses 5.1 nimetatud piirmäära võib kohaldada üksnes nende segatoodete suhtes, mis on valmistatud mitmest põhitekstiilmaterjalist.

Põhitekstiilmaterjalid on järgmised:

— siid,

— vill,

— loomakarv,

— loomavill,

— hobusejõhv,

— puuvill,

— paberi valmistamiseks kasutatavad materjalid ja paber,

— lina,

— kanep,

— džuut ja muud niintekstiilkiud,

— sisal ja muud perekonna Agave taimede tekstiilkiud,

— kookoskiud, manilla, ramjee ja muud taimsed tekstiilkiud,

— sünteesfilamentkiud,

— tehisfilamentkiud,

— elektrit juhtiv filamentkiud,

— polüpropüleenist sünteesstaapelkiud,

— polüestrist sünteesstaapelkiud,

— polüamiidist sünteesstaapelkiud,

— polüakrüülnitriilist sünteesstaapelkiud,

— polüimiidist sünteesstaapelkiud,

— polütetrafluoroetüleenist sünteesstaapelkiud,

— polüfenüülsulfiidist sünteesstaapelkiud,

— polüvinüülkloriidist sünteesstaapelkiud,

— muud sünteesstaapelkiud,

— viskoosist tehisstaapelkiud,

— muud tehisstaapelkiud,

— mähitud või mähkimata polüuretaanlõng, mis sisaldab elastseid polüeetrilõike,

— mähitud või mähkimata polüuretaanlõng, mis sisaldab elastseid polüestrilõike,

— rubriiki 5605 kuuluvad tooted (metalliseeritud lõng), mis sisaldavad kahe kile vahele läbipaistva või värvilise liimiga liimitud kuni 5 mm laiuseid ribasid, mis koosnevad alumiiniumpulbriga kaetud või katmata alumiiniumfoolium- või kilesüdamikust,

— muud rubriiki 5605 kuuluvad tooted.

Näide:

Rubriiki 5203 kuuluvast puuvillakiust ja rubriiki 5506 kuuluvast sünteesstaapelkiust valmistatud rubriiki 5205 kuuluv lõng on segalõng. Seetõttu võib päritolustaatuseta sünteesstaapelkiud, mis ei vasta päritolureeglitele (millega nähakse ette, et see peab olema valmistatud keemilistest materjalidest või tekstiilimassist), moodustada kuni 10 % lõnga massist.

Näide:

Rubriiki 5112 kuuluv villane riie, mis on valmistatud rubriiki 5107 kuuluvast villasest lõngast ja rubriiki 5509 kuuluvast sünteesstaapellõngast, on segariie. Seetõttu võib sünteeslõnga, mis ei vasta päritolureeglitele (millega nähakse ette, et see peab olema valmistatud keemilisest materjalist või tekstiilimassist) või villast lõnga, mis ei vasta päritolureeglitele (millega nähakse ette, et see peab olema valmistatud kraasimata, kammimata või muul viisil ketramiseks ettevalmistamata looduslikust kiust) või nende segu kasutada tingimusel, et nende kogumass ei ületa 10 % riide massist.

Näide:

Rubriiki 5205 kuuluvast puuvillasest lõngast ja rubriiki 5210 kuuluvast puuvillasest riidest valmistatud rubriiki 5802 kuuluv taftingriie on segatoode üksnes siis, kui puuvillane riie ise on kahte eri rubriiki klassifitseeritud lõngast valmistatud segariie või kui puuvillane lõng ise on segatoode.

Näide:

Kui nimetatud taftingriie on valmistatud rubriiki 5205 kuuluvast puuvillasest lõngast ja rubriiki 5407 kuuluvast sünteesriidest, kujutavad kasutatud lõngad kahte eri põhitekstiilmaterjali ning kõnealune taftingriie on seega segatoode.
1)

Praegu on tootespetsifikaadis lõplik suhkrusisaldus esitatud eri suhkruliikide kaupa (sahharoos 9 %, glükoos 21 %, fruktoos 28 %). See teave tuleks välja jätta. On selgunud, et see suunis, mis algselt spetsifikaadis/koonddokumendis Euroopa Komisjonile menetluse käigus esitati, ei ole mõttekas. On teada, et oma parandusettepanekutes soovitab komisjon sageli, et spetsifikaat sisaldaks näitajaid, mis on võimalikult hästi mõõdetavad. Kahjuks on see teatavatel juhtudel viinud selleni, et kaitseühendused on teinud mõõtmisi ja esitanud nende tulemused spetsifikaadis. Kuna aga mõõtmised tuli teha ainult selleks otstarbeks, ei saanud need olla representatiivsed. Loodussaaduste puhul, nagu õunad ja pirnid, sõltub suhkrusisaldus suurel määral ilmastikutingimustest. See on üks põhjus, miks ei ole mõistlik näidata sahharoosi, glükoosi ja fruktoosi osakaalu. Loomulikult koosneb toode suures osas suhkrust. Eri suhkruliikide osakaalu ei ole siiski mõttekas kindlaks määrata. Seetõttu tuleb käesolev suunis välja jätta.
(10)

Kuna platvorm on tõendanud oma kasulikkust foorumina, millel on olnud ja on jätkuvalt märkimisväärne mõju, sest see aitab suurendada maksustamise läbipaistvust ja edasi arendada õiglase maksustamise tegevuskava, on asjakohane pikendada platvormi volitusi.
ET

EUROOPA ÜLEMKOGU OTSUS (EL) 2019/2190,

19. detsember 2019,

Euroopa Keskpanga juhatuse kahe liikme ametisse nimetamise kohta

EUROOPA ÜLEMKOGU,

võttes arvesse Euroopa Liidu toimimise lepingut, eriti selle artikli 283 lõiget 2,

võttes arvesse Euroopa Liidu Nõukogu soovitusi (1),

võttes arvesse Euroopa Parlamendi arvamusi (2),

võttes arvesse Euroopa Keskpanga nõukogu arvamusi (3)

ning arvestades järgmist:

(1) Benoît COEURÉ nimetati Euroopa Keskpanga juhatuse liikmeks kaheksa aasta pikkuseks ametiajaks alates 1. jaanuarist 2012. Tema ametiaeg lõppeb 31. detsembril 2019.

(2) Sabine LAUTENSCHLÄGER nimetati Euroopa Keskpanga juhatuse liikmeks kaheksa aasta pikkuseks ametiajaks alates 27. jaanuarist 2014. Euroopa Keskpanga president teavitas 26. septembri 2019. aasta kirjas Euroopa Ülemkogu eesistujat Sabine LAUTENSCHLÄGERi otsusest astuda tagasi juhatuse liikme kohalt enne oma ametiaja lõppu alates 31. oktoobrist 2019.

(3) Seetõttu on vaja ametisse nimetada kaks uut Euroopa Keskpanga juhatuse liiget.

(4) Euroopa Ülemkogu soovib ametisse nimetada Fabio PANETTA ja Isabel SCHNABELi, kes ülemkogu arvates vastavad kõigile aluslepingu artikli 283 lõikes 2 sätestatud nõuetele,

ON VASTU VÕTNUD KÄESOLEVA OTSUSE:

Artikkel 1 Euroopa Keskpanga juhatuse liikmeteks kaheksa aasta pikkuseks ametiajaks alates 1. jaanuarist 2020 nimetatakse järgmised isikud: — Fabio PANETTA, — Isabel SCHNABEL.

Artikkel 2 Käesolev otsus jõustub selle vastuvõtmise päeval.

Brüssel, 19. detsember 2019 Euroopa Ülemkogu nimel president C. MICHEL

(1) ELT C 351, 17.10.2019, lk 1; ELT C 385, 13.11.2019, lk 1.

(2) Arvamused on esitatud 17. detsembril 2019 (Euroopa Liidu Teatajas seni avaldamata).

(3) Arvamus on esitatud 23. oktoobril 2019 (ELT C 373, 5.11.2019, lk 2). Arvamus on esitatud 11. detsembril 2019 (Euroopa Liidu Teatajas seni avaldamata).
(11)

Direktiivi artikli 16 lõike 7 kohaselt peavad liikmesriigid esitama koos komisjonile artikli 16 lõike 6 kohaselt esitatavate andmetega ka kvaliteedikontrolli aruande. On oluline, et need kvaliteedikontrolli aruanded oleksid võrreldavad, et komisjon saaks muu hulgas vaadata üle esitatud andmed, sealhulgas andmete kogumise korralduse, andmeallikad, elektroonikaromude kogumise määra arvutamiseks kasutatud metoodika, põhjendatud hinnangute kirjelduse ning andmete täielikkuse, usaldusväärsuse, ajakohasuse ja järjepidevuse. Selleks on vaja kehtestada kvaliteedikontrolli aruande vorm.
(3)

Mõnel juhul on vajalik, et isik, kes ei ole EKP töötaja, tegutseks EKP esindajana ja teostaks õigusi EKP nimel või võtaks EKP-le juriidilisi kohustusi kolmandate isikute ees, näiteks selleks, et aktsepteerida EKP teenuseosutaja töö, või ühishangete puhul liidu asutustega. Seetõttu peaks tugiteenuste peakoordinaatoril presidendi nimel tegutsemise korral olema õigus erandjuhtudel volitada seda isikut võtma EKP-le juriidilisi kohustusi kooskõlas EKP poolt antud juhistega.
(3)

Lepingu II protokolli VIII lisas on loetletud Euroopa Liidu ülemeremaad ja -territooriumid (ÜMTd). Mõne territooriumi staatus on hiljuti muutunud – Saint-Barthélemy (FR) ja Bermuda (UK) said vastavalt 1. jaanuaril 2012 ja 1. jaanuaril 2014 liiduga assotsieerunud ÜMTdeks ning Mayotte’ist (FR) sai 1. jaanuaril 2014 liidu äärepoolseim piirkond. Lepingu II protokolli VIII lisas esitatud ÜMTde loetelu on vaja ajakohastada, et viia see vastavusse Euroopa Liidu toimimise lepinguga,
(4)

15. oktoobril 2019 esitasid Ungari ametiasutused aruande nõukogu 14. juuni 2019. aasta soovituse järgimiseks võetud meetmete kohta. Kuigi 2019. aasta makromajanduslikud ja eelarvesuundumused on seni olnud prognoositust soodsamad, jäävad Ungari ametiasutused aruandes kindlaks 2019. aasta valitsemissektori eelarvepuudujäägi eesmärgile 1,8 % SKPst, mis on ette nähtud 2019. aasta lähenemisprogrammis. 2020. aasta puhul on valitsemissektori nominaalse eelarvepuudujäägi eesmärk Ungari ametiasutuste kinnituse kohaselt 1,0 % SKPst, mis on kooskõlas 2020. aasta eelarvega ja 0,5 % SKPst parem kui 2019. aasta lähenemisprogrammis ette nähtud eesmärk. Aruandes meenutatakse, et 2020. aasta eelarvepuudujäägi eesmärk hõlmab suuri reserve (1 % SKPst), mille ülesanne on maandada välisriske ja mis on lubatud ära kulutada ainult juhul, kui eeldatakse, et eelarvepuudujäägi eesmärk õnnestub täita. Seejuures esitatakse aruandes loetelu eelarvepuudujääki suurendavatest meetmetest, mis on ette nähtud majanduse kaitsmise tegevuskavas, mille Ungari valitsus võttis vastu 30. mail 2019, et hoida järgmistel aastatel majanduskasv liidu keskmisest tasemest 2 protsendipunkti kõrgemal. Üldjuhul ei ole aruandes loetletud mitmesuguste majandusprogrammide arvnäitajaid täpsustatud ja aruanne ei sisalda 2019. ega 2020. aasta eelarveprognoosi. Seega ei vasta aruanne nõukogu soovitatud aruandlusnõuetele.
(3)

Hispaania ametiasutuste hinnangus on arvesse võetud kõiki kuut rakendusmääruse (EL) 2019/317 X lisas sätestatud kriteeriumi. Vastavalt X lisa punktile 6 hinnati eespool nimetatud kriteeriume iga lennujaama puhul eraldi. Kõnealuse lisa punktides 1 ja 2 sätestatud kriteeriumide puhul leidsid Hispaania ametiasutused, et puudusid olulised tõkked, mis võiksid takistada teenuseosutajal lennuvälja lennujuhtimisteenuseid pakkuda. Teenuste osutamise lepingu projektis on sätestatud tingimused ja menetlused, mille alusel lennujaamad võivad lepingu lõpetada ja minna üle iseteenindusele. Hispaania ametiasutuste hinnang näitab ka seda, et on olemas menetlused, millega nähakse ette töötajate ja varade üleviimine teise ettevõttesse. X lisa punkti 3 puhul märgitakse, et Hispaania korraldas hanke ja kasutas asjaomase teenusepakkuja leidmiseks olemasolevat avalikku pakkumismenetlust. Pakkumismenetluse ajal oli Hispaanias sertifitseeritud kaheksa aeronavigatsiooniteenuse osutajat, kes kujutasid endast usaldusväärseid alternatiivseid teenuseosutajaid ja olid võimelised osalema pakkumismenetluses. Mõned neist teenuseosutajatest olid juba varem aeronavigatsiooniteenuseid osutanud. X lisa punktis 4 sätestatud kriteeriumi puhul tuleb märkida, et nii Alicante kui ka Ibiza lennujaama mõjutab majanduslik kulusurve ja mõlemad konkureerivad aktiivselt turistide teenindamise pärast. Väljavalitud pakkuja on eraldiseisev ja ei sõltu praegusest marsruudi aeronavigatsiooniteenuste osutajast; seega kasutatakse eraldi raamatupidamist ja aruandlust, nagu on osutatud X lisa punktis 5.
(1)

Komisjoni määrusega (EL) nr 677/2011 (2) ja komisjoni rakendusmäärusega (EL) 2019/123 (3) on loodud võrgu haldusnõukogu, kelle ülesanne on jälgida ja juhtida lennuliikluse korraldamise võrgu funktsioonide toimimist. Kõnealuste õigusaktidega on loodud ka Euroopa lennunduskriiside koordineerimisüksus, kelle ülesanne on hallata tõhusalt kriisiolukordi võrgu tasandil.
(2)

Määruses (EL) nr 677/2011 ja rakendusmääruses (EL) 2019/123 on nõutud, et komisjon võtab võrgu strateegilise kava vastu pärast seda, kui võrgu haldusnõukogu on selle kinnitanud.
(1)

Kavandatud kodanikualgatuse „Stop Finning – Stop the Trade“ („Ei uimepüügile ja -kaubandusele“) sisu on järgmine: „Kuigi uimede eemaldamine ELi laevade pardal ja ELi vetes on keelatud ning kõik haid tuleb lossida ühes tükis koos uimedega, on EL üks suurimaid uimede eksportijaid ja maailma uimekaubanduse peamine transiidikeskus.“